પાકિસ્તાનમાં સંસદની અને પ્રાંતિય ધારાસભાઓની ચૂંટણી એકસાથે યોજાઈ રહી છે. બુધવારે પાકિસ્તાન માટે અગત્યની ચૂંટણી માટે મતદાન થવાનું છે, ત્યારે રવિવારે યોજાયેલી વિશાળ સભામાં આખરે ભારતનો મુદ્દો ચગ્યો ખરો. ઇમરાન ખાને આક્ષેપ કર્યો કે નવાઝ શરીફે હંમેશા ભારતનું હિત જોયું છે. પોતે ચૂંટણી લડી શકે તેમ નથી અને જેલમાં છે ત્યારે સમગ્ર ચૂંટણી સામે શંકા ઊભી થાય તેવું કરી રહ્યા છે અને દુનિયામાં પાકિસ્તાનનું નીચાજોણું કરી રહ્યા છે.